Suburbikálna diecéza

Suburbikálne diecézy sú diecézy v okolí Ríma (sub urbe), ktorých titulárnymi kardinálmi sú kardináli-biskupi.

 Vznik a vývoj suburbikálnych diecéz 
Už v 8. storočí bolo zvykom, že v lateránskej bazilike sa striedali po týždňoch biskupi, ktorí tam mali liturgickú službu. Títo biskupi boli z okolia Ríma, ale až od začiatku 12. storočia boli pevne určené diecézy, ktorých biskupi boli považovaní za „kardinálskych“. Jednalo sa o tzv. suburbikálne diecézy, teda také, ktoré bezprostredne susedili s rímskou diecézou:

 Ostie
 Porto a Santa Rufina (Silva Candida)
 Albano
 Sabina
 Tusculum (Frascati)
 Præneste (Palestrina)

Kardináli-biskupi potom mali k pápežovi vzťah ako k metropolitovi cirkevnej provincie.

V 12. storočí boli pápežom Kalixtom II. zjednotené diecézy Porto a Santa Rufina, takže ich bolo iba šesť. Až v roku 1914 pápež Pius X. rozdelil diecézy Ostie a Velletri, zjednotené od roku 1150. Roku 1925 bola s diecézou sabínskou zjednotená diecéza Poggio Mirteto. Roku 1981 boli zjednotené diecézy Velletri a Segni.

Pápež Ján XXIII. v mote proprio Suburbicariis sedibus oddelil vedenie týchto diecéz od inštitútie kardinálov-biskupov a určil, že budú mať vlastného diecézneho biskupa.

 Zoznam suburbikálnych diecéz v súčasnosti 
V súčasnosti je titulárnych biskupstiev sedem:
 Ostie: titulárna diecéza kardinála-dekana
 Albano
 Frascati
 Palestrina
 Porto-Santa Rufina
 Sabina-Poggio Mirteto
 Velletri-Segni

 Bibliografia 
 Ján XXIII., Motu proprio Suburbicariis sedibus, 11. apríla 1962,AAS 54 (1962), n. 5, p. 253ss.

 Referencie 

 Zdroj 


Kategória:Rímskokatolícke diecézy v Taliansku
Kategória:Kardináli